Κοκτέιλ ζόμπι
Το **ζόμπι** είναι κοκτέιλ από χυμούς φρούτων, λικέρ και διάφορα ρούμια. Εμφανίστηκε για πρώτη φορά στα τέλη του 1934, δημιουργία του Ντον Μπιτς στο εστιατόριό του στο Χόλιγουντ *Don the Beachcomber*. Είναι συνδεδεμένο με την κουλτούρα Τίκι, εμπνευσμένη από τον πολιτισμό της Πολυνησίς. Διαδόθηκε στην ανατολική ακτή αμέσως μετά στην Παγκόσμια Έκθεση της Νέας Υόρκης το 1939.

Ιστορία
-------

Ο θρύλος λέει ότι ο Ντον Μπιτς αρχικά επινόησε το ζομπί για να βοηθήσει έναν πελάτη να περάσει η επίδραση της μέθης ώστε να πάει σε μια επαγγελματική συνάντηση. Ο πελάτης επέστρεψε αρκετές μέρες αργότερα για να παραπονεθεί ότι είχε μετατραπεί σε ζόμπι για όλο το ταξίδι του. Η απαλή, φρουτώδης γεύση του κρύβει την εξαιρετικά υψηλή περιεκτικότητά του σε αλκοόλ. Τα εστιατόρια *Don the Beachcomber* περιορίζουν τους πελάτες τους σε δύο ζόμπι το καθένα λόγω της ισχύς τους, την οποία ο Μπιτς είπε ότι θα μπορούσε να κάνει κάποιον «σαν πεθαμένο που περπατά».

Σύμφωνα με την αρχική συνταγή, το κοκτέιλ ζόμπι περιελάμβανε τρία διαφορετικά είδη ρούμι, χυμό λάιμ, falernum, Angostura bitters, Pernod, γρεναδίνη και «το μίγμα του Ντον», έναν συνδυασμό σιροπιού κανέλας και χυμού γκρέιπφρουτ.

Ο Μπιτς ήταν πολύ προσεκτικός με τις συνταγές των πρωτότυπων κοκτέιλ του. Οι οδηγίες του για τους μπάρμαν του περιείχαν κωδικοποιημένες αναφορές σε συστατικά, το περιεχόμενο των οποίων ήταν γνωστό μόνο σε αυτόν. Ο Μπιτς είχε λόγους να ανησυχεί: ένα αντίγραφο του ζόμπι σερβιρίστηκε στην Παγκόσμια Έκθεση της Νέας Υόρκης το 1939 από έναν άνδρα που προσπαθούσε να το σφετεριστεί ονόματι Μόντε Πρόσερ (αργότερα του κλαμπ Copacabana που ήταν συνδεδεμένο με τη μαφία).

Οι πρωτότυπες συνταγές του Μπιτς για το ζόμπι και άλλα ποτά της κουλτούρας Τίκι έχουν δημοσιευτεί στο *Sippin' Safari* από τον Τζεφ Μπέρι. Ο Μπέρι ερεύνησε την προέλευση πολλών κοκτέιλ τίκι, παίρνοντας συνεντεύξεις από μπάρμαν από το Don the Beachcomber και άλλα μέρη του Τίκι και ανακαλύπτοντας άλλες πρωτότυπες πηγές. Το *Sippin' Safari* περιγράφει την ανάπτυξη του ζόμπι από τον Μπιτς με τρεις διαφορετικές συνταγές που χρονολογούνται από το 1934 έως το 1956.

Δείτε επίσης
------------

* Μάι Τάι, ένα άλλο κοκτέιλ τίκι

Παραπομπές
----------

1. ↑  «A Zombie Cocktail Recipe - Great Cocktails (UK)». Ανακτήθηκε στις 19 Ιουνίου 2009.
2. ↑  «Zombie Recipe». *beachbumberry.com*. Ανακτήθηκε στις 13 Φεβρουαρίου 2019.
3. ↑  Bitner, Arnold (2001). *Hawai'i Tropical Rum Drinks by Don the Beachcomber*. Honolulu: Mutual Publishing.
4. ↑  Berry, Jeff (2007). *Beachbum Berry's sippin' safari : in search of the great "lost" tropical drink recipes...and the people behind them* (2. printing έκδοση). San Jose, Calif.: SLG. σελ. 103. ISBN 978-1593620677.
5. ↑  Bitner, Arnold (2001). *Hawai'i Tropical Rum Drinks by Don the Beachcomber*. Honolulu: Mutual Publishing. σελ. 58.
6. ↑  «Drinking Menu». Don The Beachcomber. Αρχειοθετήθηκε από το πρωτότυπο στις 11 Ιουλίου 2013. Ανακτήθηκε στις 2 Ιουνίου 2011.
7. ↑  Jeff Berry (2007). *Sippin' Safari*. SLG Publishing. σελ. 121.
8. ↑  Kurutz, Steven (28 November 2007). «Cracking the Code of the Zombie». *The New York Times*.. Ανακτήθηκε στις 20 March 2019.
9. ↑  Lapis, Diane (2018). *Cocktails Across America*. Countryman Press.
10. ↑  «Zombie Punch». *blog.distiller.com*. Ανακτήθηκε στις 16 Φεβρουαρίου 2019.
11. ↑  Felten, Eric (25 August 2007). «Mystery in a tall glass». *Wall Street Journal*.. Ανακτήθηκε στις 20 March 2019.